**OSNOVNA ŠKOLA TAR - VABRIGA**

**OBRAZLOŽENJE OPĆEG DIJELA FINANCIJSKOG PLANA**

**ZA RAZDOBLJE 2023.-2025.**

Sukladno Zakonu o proračunu (NN 144/21) proračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana.

U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu.

**PRIHODI I PRIMICI**

U financijskom planu Osnovne škole Tar - Vabriga za razdoblje 2024.- 2026. ukupni prihodi i primici planirani su u iznosu od 1.343.673,02 eura za 2024. godinu što je u odnosu na prethodnu godinu uvećanje od 143.390,16 eura, odnosno 10,66%. Ukupni prihodi i primici za 2025. godinu planirani su u iznosu od 1.335.393,02 eura godinu, a u 2026. godini u iznosu 1.335.393,02 eura.

**Prihodi iz proračuna (Skupina 67)** čine najveći dio ukupno planiranih prihoda te su u 2024. godini planirani u iznosu od 169.922,90 eura. Odnose se na Opće prihode i primitke (izvor 11) u iznosu 68.406,80 eura, decentralizirana sredstva ( 48) 101.516,10 eura,

**Pomoći iz inozemstva i od subjekata unutar općeg proračuna (Skupina 63)** su u 2024. planirane za sredstva Ministarstva i državne ustanove za proračunske korisnike (53) u iznosu od 1.022.742,12 eura i Gradovi i Općine za proračunske korisnike u iznosu od 104.300,00 eura.

**Prihodi za posebne namjene ( 47)** odnose se na prihode sufinancirane od strane roditelja i oni su planirani u iznosu od 37.952,00 eura.

**Ostali prihodi** odnose se na vlastite prihode od najma školskog prostora ( 32), prihode europske unije, donacija ( 62 i 63) te ostalih institucija za proračunske korisnike.

**RASHODI I IZDACI**

U financijskom planu za razdoblje 2024.-2026. ukupni rashodi planirani su u iznosu od 1.342.979,02 eura za 2024. godinu. Odnose se na rashode poslovanja u iznosu od 1.332.120,92 eura i rashode za nefinancijsku imovinu u iznosu od 10.858,10 eura. Planiran je ukupan višak prihoda u 2024. godini u iznosu od 694,00 eura i on se odnosi na vlastita sredstva. Za 2025. i 2026. godinu nije planiran višak/manjak sredstava.

**OBRAZLOŽENJE FINANCIJSKOG PLANA OSNOVNE ŠKOLE TAR – VABRIGA ZA 2024. GODINU I PROJEKCIJA ZA 2025. I 2026. GODINU**

**1. PROGRAM – A012101 REDOVNA DJELATNOST OSNOVNIH ŠKOLA – MINIMALNI STANDARD**

* 1. AKTIVNOST: A012101A210101 MATERIJALNI RASHODI OŠ PO KRITERIJIMA

OBRAZLOŽENJE AKTIVNOSTI I PROJEKATA:

Podrazumijeva planiranje sredstava za tekuće izdatke škole u grupi: službenih putovanja, uredskog materijala, energije, usluge telefona, pošte i prijevoza, komunalnih usluga, računalnih usluga, zdravstvenih usluga, ostalih usluga, ostalih nespomenutih rashoda poslovanja. Sredstva od osnivača raspodijeljena su prema bilančnim pravima prema izračunu broja učenika i razrednih odjeljenja, prema stvarnim troškovima prijevoza učenika i zdravstvenih pregleda zaposlenika.

CILJ PROGRAMA: Pokrivanje materijalnih troškova potrebnih za nesmetano odvijanje nastavnog procesa, odnosno osiguravanje potrebnih sredstava za podmirenje tekućih rashoda.

* 1. AKTIVNOST: A210102 MATERIJALNI RASHODI OŠ PO STVARNOM TROŠKU

OBRAZLOŽENJE AKTIVNOSTI I PROJEKATA:

Rashodi po stvarnom trošku koji se financiraju su troškovi prijevoza učenika i to za učenike nižih razreda ukoliko je udaljenost od kuće do škole iznad 3 km, dok se za učenike viših razreda financira ukoliko je udaljenost veća od 5 km. U ove troškove spadaju i obavezni zdravstveni pregledi djelatnika. Prema KU svi zaposlenici do 50 godina starosti svake tri (3) godine, a zaposleni iznad 50 godina starosti svake dvije (2) godine imaju pravo na sistematski pregled u vrijednosti od 500,00 eura.

CILJ PROGRAMA: Od 251 učenika upisanih u školsku godinu 2023/2024 broj učenika putnika kojima je osiguran prijevoz iznosi 134. Prema važećem KU svake godine osigurana su sredstva za obavezan sistematski pregled zaposlenicima.

* 1. AKTIVNOST: A210103 MATERIJALNI RASHODI OŠ PO STVARNOM TROŠKU DRUGI IZVORI

OBRAZLOŽENJE AKTIVNOSTI I PROJEKATA:

Škola ostvaruje prihode od najma školskog prostora. Dio sredstava koristi se za podmirivanje tekućih izdataka, i to za trošak goriva za službeni automobil, plaćanje police osiguranja službenog vozila i za zatezne kamate, ukoliko dođe do naplate istih zbog zakašnjelog plaćanja dobavljača, ostale materijalne troškove.

CILJ PROGRAMA: Pokrivanje materijalnih troškova potrebnih za nesmetano odvijanje nastavnog procesa,

* 1. AKTIVNOST: A 210104 PLAĆE I DRUGI RASHODI ZA ZAPOSLENE OSNOVNIH ŠKOLA

OBRAZLOŽENJE AKTIVNOSTI I PROJEKATA

Rashodi za zaposlene financirani su iz državnog proračuna, a odnose se najvećim dijelom na plaće i ostale rashode za zaposlene ( jubilarne nagrade, naknade, otpremnine, darove, regres za godišnji odmor), rashode za troškove prijevoza na posao i s posla i za kvotu za nezapošljavanje invalidnih osoba.

CILJ USPJEŠNOSTI PROGRAMA: Redovna isplata plaća i drugih rashoda za zaposlene kojom se osigurava kvalitetan rad učitelja i ostalih djelatnika

1. **PROGRAM – A012102 REDOVNA DJELATNOST OSNOVNIH ŠKOLA – IZNAD STANDARDA**

2.1. AKTIVNOST: A012101A210201 MATERIJALNI RASHODI OŠ PO STVARNOM TROŠKU IZNAD STANDARDA

OBRAZLOŽENJE AKTIVNOSTI I PROJEKATA

Troškovi financirani iz sredstava iznad standarda su troškovi energenata, prijevoza učenika i premije osiguranja.

CILJ PROGRAMA: Pokrivanje troškova energenata i premije osiguranja za nesmetano odvijanje nastavnog procesa. U 2024. godini iz ove aktivnosti financiran je i dio troškova prijevoza učenika.

**3. NAZIV PROGRAMA: A012301 PROGRAMI OBRAZOVANJA IZNAD STANDARDA**

3.1. AKTIVNOST: A012301A230106 – ŠKOLSKA KUHINJA

OBRAZLOŽENJE AKTIVNOSTI I PROJEKATA

Aktivnost se odnosi na sredstva prehrane učenika i djelatnika škole.

CILJ PROGRAMA: kvalitetna prehrana

3.2. AKTIVNOST: A012301A230107 – PRODUŽENI BORAVAK

OBRAZLOŽENJE AKTIVNOSTI I PROJEKATA

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Program je financiran iz sredstava Općine Tar Vabriga i to za plaće i ostale rashode za zaposlene ( 2 učiteljice, kuharica i spremačica) i od sredstava roditelja kojima se podmiruju troškovi prehrane ( ručka) i ostalih materijalnih rashoda potrebnih za provođenje programa.

CILJ PROGRAMA Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima.

3.3. AKTIVNOST: A012301A230115 – OSTALI PROGRAMI I PROJEKTI

OBRAZLOŽENJE AKTIVNOSTI I PROJEKATA

Aktivnost čine rashodi koji se odnose na refundaciju šteta prouzročenih od strane učenika, rashode osiguranja učenika, projekti klokan i ostali planirani projekti koji su financirani iz sredstava Općine Tar – Vabriga prema programu Javnih potreba za 2024. godinu

CILJ PROGRAMA: Zbog nepažnje učenika dolazi do situacija oštećenja školske imovine ili oštećenja knjiga. Planiranje i provođenje projekata

3.4. AKTIVNOST: A012301A230116 ŠKOLSKI LIST, ČASOPISI I KNJIGE

OBRAZLOŽENJE AKTIVNOSTI I PROJEKATA

Ministarstvo, znanosti i obrazovanja svake godine školama osigurava sredstva za nabavku novih obaveznih udžbenika i radnih udžbenika, za što škole provode nabavu

CILJ PROJEKTA: Sredstvima MZO osigurati besplatne udžbenike svim učenicima osnovnih škola.

3.5. AKTIVNOST: A012301A230118 LOGOPED / EDUKATOR REHABILITATOR

OBRAZLOŽENJE AKTIVNOSTI I PROJEKATA

Edukator rehabilitator je stručnjak koji radi s djecom i odraslima osobama s posebnim potrebama (intelektualne teškoće, oštećenja mentalnog zdravlja, oštećenja vida, oštećenja sluha, kronične bolesti, oštećenja jezično-govorne-glasovne komunikacije i specifične teškoće u učenju). Provodi edukaciju i rehabilitaciju, profesionalno savjetovanje i osposobljavanje, te različite vrste terapija.

CILJ PROJEKTA: Svakom se djetetu prilagodi terapija kako bi se postigli što uspješniji rezultati. Učenici uključeni u terapiju i savjetovanje pokazuju napredak u svim područjima školovanja. Procjena se provodi pred kraj obrazovnog razdoblja, s obzirom na različita područja teškoća. O rezultatima i napretku se obavještavaju roditelji

3.6. AKTIVNOST: A012301A230127 – MEĐUNARODNA RAZMJENA

OBRAZLOŽENJE AKTIVNOSTI I PROJEKATA

Projekt financiran iz sredstava Općine Tar – Vabriga u suradnji sa školom iz njemačkog grada Hoxtera. U 2024. godini planirano je da naši učenici otputuju u Njemačku. Na taj način učenici mogu upoznati kulturu i običaje drugog naroda, usavršiti poznavanje njemačkog jezika te razvijati osjećaj tolerancije prema različitim običajima.

CILJ PROGRAMA: Tim se projektom nastoji podići svijest o važnosti učenja njemačkog jezika u školi, nastoji se pobuditi još veća želja za učenjem kod učenika zbog potrebe istoga u samoj zajednici i šire. Stavlja se naglasak na važnost znanja stranih jezika.

3.7. AKTIVNOST: A012301A230147 – VOLONTARIJAT

OBRAZLOŽENJE AKTIVNOSTI I PROJEKATA

Projekt Ja, volonter- Odgoj za volontiranje namijenjen je djeci 10-14 godina s ciljem poticanja pozitivnih vrijednosti demokratskog društva, razvijanje svijesti da mogu svojim radom pridonijeti podizanju kvalitete života u zajednici i njenom razvoju i napretku.

CILJ PROGRAMA: Organizira se posjet Domu za starije i nemoćne i azilu za napuštene životinje. Učenici rado sudjeluju u projektu. Sakupljaju se potrepštine za posjet Domu za starije i nemoćne i za posjet azilu za napuštene životinje. Pripremaju program kojim uveseljavaju korisnike doma.

3.8. AKTIVNOST: A012301A230160 – ŠKOLSKA DVORANA

OBRAZLOŽENJE AKTIVNOSTI I PROJEKATA

U sklopu zgrade škole u Vabrigi sredstvima komunalnog društva Momperlon, izgrađena je polivalentna dvorana. Zgrada se sastoji od dvorane za manje sportske aktivnosti i popratnih prostorija - spremišta za rekvizite, svlačionica sa sanitarijama i pripadajućih hodnika i stubišta dok se na katu nalazi blagovaonica za objedovanje.

CILJ PROGRAMA: Zadovoljstvo učenika nižih razreda sa dodatnim prostorom. Općina Tar – Vabriga u potpunosti podmiruje trošak najma.

3.9. AKTIVNOST: A012301A230162 – ŽUPANIJKSI AKTIV UČITELJA

OBRAZLOŽENJE AKTIVNOSTI I PROJEKATA

Učiteljica matematike naše škole županijski je voditelj aktiva.

CILJ PROGRAMA: Organizacija aktiva na razini Istarske Županije i podmirivanje troškova organizacije.

3.10. AKTIVNOST: A012301A230163 – IZLETI I TERENSKA NASTAVA

OBRAZLOŽENJE AKTIVNOSTI I PROJEKATA

Organizacija učeničkih izleta i ekskurzija provodi se temeljem godišnjega plana i programa rada škole. Planiranje se provodi sukladno dobi učenika i nastavnom planu i programu za pojedini razred s obzirom na to da je riječ o obliku izvan-učioničkog odgojno-obrazovnog rada u sklopu kojeg se ostvaruju odgojno-obrazovne zadaće škole, navedene u detaljnom planu i programu izleta ili ekskurzije.

CILJ PROGRAMA Godišnjim planom i programom planiraju se izleti i terenska nastava, koji se uspješno i realiziraju na zadovoljstvo učenika i učitelja.

3.11. AKTIVNOST:A012301A230180 – FESTIVALI

OBRAZLOŽENJE AKTIVNOSTI I PROJEKATA

Ekipa za 5+ je ekipno natjecanje iz matematike za učenike osnovnih i srednjih škola, Centara izvrsnosti, E – učionica i udruga u Republici Hrvatskoj. Jedna je od aktivnosti koje se provodi u sklopu Festivala matematike. Organizator natjecanja je Matematičko društvo Istra.

CILJ PROGRAMA je popularizacija matematike za učenike 3. razreda osnovne škole do 4. razreda srednje škole te razvijanje pozitivnog stava prema timskom radu. Velika je zainteresiranost učenika za provođenje projekta i sudjelovanje na ekipnom natjecanju.

3.12. AKTIVNOST: A012301A230184 – ZAVIČAJNA NASTAVA

OBRAZLOŽENJE AKTIVNOSTI I PROJEKATA

Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću.

CILJ PROGRAMA Razvoj zavičajnog identiteta i istraživanje kako su jeli naši stari i izrada starih posuda od gline.

3.13. AKTIVNOST: A012301A230189 – MENTORSTVO

OBRAZLOŽENJE AKTIVNOSTI I PROJEKATA

Sredstva za ovu namjeru su troškovi rada mentora s pripravnikom, planirana su Državnom proračunu RH a refundira MZO.

CILJ PROGRAMA : plaćanje naknade za mentorstvo

**4. NAZIV PROGRAMA: 2302 PROGRAMI OBRAZOVANJA IZNAD STANDARDA**

4.1. NAZIV AKTIVNOSTI I PROJEKATA A230202 GRAĐANSKI ODGOJ

OBRAZLOŽENJE AKTIVNOSTI I PROJEKATA

Građanski odgoj i obrazovanje obuhvaća upoznavanje s ljudskim pravima, vrijednostima i metodama građanskog odgoja, političku i medijsku pismenost te obrazovanje protiv korupcije.

CILJ PROGRAMA: Građanski odgoj i obrazovanje omogućava mladima da postanu odgovorni i aktivni članovi društva, sposobni djelovati za opće dobro te donositi informirane i promišljene odluke. Građanski odgoj i obrazovanje podrazumijeva usvajanje vrijednosti, stavova i znanja, ali i vještina i sposobnosti kako ta znanja iskoristiti u svakodnevnim situacijama.

4.2. NAZIV AKTIVNOSTI I PROJEKATA 230203 MEDNI DAN

OBRAZLOŽENJE AKTIVNOSTI I PROJEKATA

Osnovna škola Tar Vabriga uključena je u projekt *„*Školski medni dan s hrvatskih pčelinjaka*“.* Provode ga Ministarstvo poljoprivrede i Agencija za plaćanje u poljoprivredi, ribarstvu i ruralnom razvoju, a obuhvaća podjelu meda učenicima prvog razreda.

Svrha programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu.

CILJ PROGRAMA: Broj učenika prvih razreda OŠ kojima su dodijeljene promotivne staklenke meda i edukativna slikovnica - svrha provedbe programa je podizanje svijesti djece, od rane dobi, o potrebi konzumacije lokalnih poljoprivrednih proizvoda.

4.3. AKTIVNOST:A012302A230208– PREHRANA ZA UČENIKE U OŠ

OBRAZLOŽENJE AKTIVNOSTI I PROJEKATA

Aktivnost se odnosi na financiranje prehrane učenika OD STRANE Ministarstva znanosti i obrazovanja dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči i web stranici škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole.

CILJ PROGRAMA: Povećanje broja učenika koji koriste uslugu školske prehrane I priprema zdravih obroka.

**5. NAZIV PROGRAMA: 2405 OPREMANJE U OSNOVNIM ŠKOLAMA**

5.1. NAZIV AKTIVNOSTI I PROJEKATA K2405 ŠKOLSKI NAMJEŠTAJ I OPREMA

OBRAZLOŽENJE AKTIVNOSTI I PROJEKATA

Sve je veća potreba, zbog suvremenosti nastave i najave promjena u obrazovanju, praćenje tehnologije koja će pomoći osuvremenjivanje odgojno - obrazovnog procesa, budući da su u školi mnoge stvari vezane za tehnologiju. Uključenjem škole u Projekt „E- škole“ započelo se opremanje IK tehnologijom ostalih osnovnih sredstava i nastavnih pomagala u učionicama, koje su neophodne za kvalitetno odvijanje nastavnog procesa. Program Školskog namještaja i opreme ( aktivnost 2405) – opremanje škole financira se najvećim dijelom iz vlastitih prihoda, iz proračuna Općine Tar – Vabriga, proračuna Istarske županije za opremanje knjižnice i iz donacija.

CILJ PROGRAMA: Nastavak opremanja učionica i kabineta, opremanje školske knjižnice obaveznom lektirom i ostalom knjižnom građom, te zamjena školskih klupa i stolica u učionici kemije i fizike.

**6. NAZIV PROGRAMA: A019212 PROVEDBA PROJEKTA MOZAIK 6**

6.1. NAZIV AKTIVNOSTI I PROJEKATA T921201 PROVEDBA PROJEKTA MOZAIK 6

OBRAZLOŽENJE AKTIVNOSTI I PROJEKATA

Projekt **Mozaik 6** projekt je prijavljen na natječaj„Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV“.

CILJ PROGRAMA: Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

Ravnateljica:

Andrea Baksa, prof.